**Skriveværksted ”Show it – don´t tell it” MS Frem10 Dansk**

**Man *kan* skrive:**

*Mette er vild med heste!*

**Men man kan også skrive:**

*Hver dag styrter Mette ned på rideskolen lige fra skole. Hun strigler og børster, så støvet står fra hesten. Efter en rum tid skinner hesten som bronze.*

Vælger man det første forslag, *fortæller* man bare, men vælger man det andet forslag, *viser* man læseren det, der sker, og det gør sproget mere levende! Altså – fortæl ikke bare men vis det! Eller – som man også siger: Don’t tell it – show it!

**I skal nu sammen to og to skrive de følgende sætninger om til en beskrivelse på 2-3 linjer, så læseren kan *se* det for sig:**

1. Hun så uhyggelig ud.
2. Pizzaen smager virkelig godt.
3. Jeg var flov.
4. Koncerten var fantastisk.
5. Faderen virkede sur, da hun kom hjem.
6. Han glæder sig til aftensmaden.
7. Toilettet på rastepladsen var ulækker.
8. Jeg var spændt på at skulle holde talen.

**Hvis I bliver færdige med ovenstående sætninger, skal I gå i gang med følgende**

Fortæl om Johns første skoledag i 7. klasse på en ny skole. Han føler sig smart og selvtilliden er i top.

*Eller*

Han skal begynde i 8. klasse og føler sig utryg og usikker.

**Når I er færdige, bytter I med et andet par:**

* Læs det andet pars forslag højt for hinanden. Kan I se det for jer? Hvorfor/hvorfor ikke?
* Giv feedback til det andet par. Skriv, hvor teksten fungerer billedskabende, og hvor den ikke gør.
* Byt tilbage, og skriv jeres sætninger igennem igen ved at bruge feedbacken.
* Vælg en beskrivelse, I vil læse højt i klassen. Vælg den, som allerbedst viser, ikke fortæller.